JayJayThrowThrow/commonwealth-wiki-mix huggingface dataset:
प्रोटीन

thumb|250px|right|मानव के रुधिरवर्णिका(हीमोग्लोबिन) की संरचना- प्रोटीन की दोनो उपइकाईयों को [[लाल एंव नीले रंग से तथा लौह भाग को हरे रंग से दिखाया गया है।]]
प्रोटीन या प्रोभूजिन एक जटिल भूयाति युक्त कार्बनिक पदार्थ है जिसका गठन कार्बन, हाइड्रोजन, आक्सीजन एवं नाइट्रोजन तत्वों के अणुओं से मिलकर होता है। कुछ प्रोटीन में इन तत्वों के अतिरिक्त आंशिक रूप से गंधक, जस्ता, ताँबा तथा फास्फोरस भी उपस्थित होता है। ये जीवद्रव्य (प्रोटोप्लाज्म) के मुख्य अवयव हैं एवं शारीरिक वृद्धि तथा विभिन्न जैविक क्रियाओं के लिए आवश्यक हैं। रासायनिक गठन के अनुसार प्रोटीन को सरल प्रोटीन, संयुक्त प्रोटीन तथा व्युत्पन्न प्रोटीन नामक तीन श्रेणियों में बांटा गया है। सरल प्रोटीन का गठन केवल अमीनो अम्ल द्वारा होता है एवं संयुक्त प्रोटीन के गठन में अमीनो अम्ल के साथ कुछ अन्य पदार्थों के अणु भी संयुक्त रहते हैं। व्युत्पन्न प्रोटीन वे प्रोटीन हैं जो सरल या संयुक्त प्रोटीन के विघटन से प्राप्त होते हैं। अमीनो अम्ल के पॉलीमराईजेशन से बनने वाले इस पदार्थ की अणु मात्रा १०,००० से अधिक होती है। प्राथमिक स्वरूप, द्वितीयक स्वरूप, तृतीयक स्वरूप और चतुष्क स्वरूप प्रोटीन के चार प्रमुख स्वरुप है।

प्रोटीन त्वचा, रक्त, मांसपेशियों तथा हड्डियों की कोशिकाओं के विकास के लिए आवश्यक होते हैं। जन्तुओं के शरीर के लिए कुछ आवश्यक प्रोटीन एन्जाइम, हार्मोन, ढोने वाला प्रोटीन, सिकुड़ने वाला प्रोटीन, संरचनात्मक प्रोटीन एवं सुरक्षात्मक प्रोटीन हैं। प्रोटीन का मुख्य कार्य शरीर की आधारभूत संरचना की स्थापना एवं इन्जाइम के रूप में शरीर की जैवरसायनिक क्रियाओं का संचालन करना है। आवश्यकतानुसार इससे ऊर्जा भी मिलती है। एक ग्राम प्रोटीन के प्रजारण से शरीर को ४.१ कैलीरी ऊष्मा प्राप्त होती है। प्रोटीन द्वारा ही प्रतिजैविक (एन्टीबॉडीज़) का निर्माण होता है जिससे शरीर प्रतिरक्षा होती है। जे. जे. मूल्डर ने १८४० में प्रोटीन का नामकरण किया। प्रोटीन बनाने में २० अमीनो अम्ल भाग लेते हैं। पौधे ये सभी अमीनो अम्ल अपने विभिन्न भागों में तैयार कर सकते हैं। जंतुओं की कुछ कोशिकाएँ इनमें से कुछ अमीनो अम्ल तैयार कर सकती है, लेकिन जिनको यह शरीर कोशिकाओं में संश्लेषण नहीं कर पाते उन्हें जंतु अपने भोजन से प्राप्त कर लेते हैं। इस अमीनो अम्ल को अनिवार्य या आवश्यक अमीनो अम्ल कहते हैं। मनुष्य के अनिवार्य अमीनो अम्ल लिउसीन, आइसोलिउसीन, वेलीन, लाइसीन, ट्रिप्टोफेन, फेनिलएलानीन, मेथिओनीन एवं थ्रेओनीन हैं।
स्रोत

पौधे अपनी जरूरत के अमीनो अम्ल का संश्लेषण स्वयं कर लेते हैं, परन्तु जंतुओं को अपनी प्रोटीन की जरूरत को पूरा करने के लिए कुछ अमीनो अम्लों को बाहर से खाद्य के रूप में लेना पड़ता है। शाकाहारी स्रोतों में चना, मटर, मूंग, मसूर, उड़द, सोयाबीन, राजमा, लोभिया, गेहूँ, मक्का प्रमुख हैं। मांस, मछली, अंडा, दूध एवं यकृत प्रोटीन के अच्छे मांसाहारी स्रोत हैं। पौधों से मिलनेवाले खाद्य पदार्थों में सोयाबीन में सबसे अधिक मात्रा में प्रोटीन पाया जाता है। इसमें ४० प्रतिशत से अधिक प्रोटीन होता है। सोलह से अट्ठारह वर्ष के आयु वर्गवाले लड़के, जिनका वजन ५७ किलोग्राम है, उनके लिए प्रतिदिन ७८ ग्राम प्रोटीन की आवश्यकता होती है। इसी तरह समान आयु वर्ग वाली लड़कियों के लिए, जिनका वजन ५० किलोग्राम है, उनके लिए प्रतिदिन ६३ ग्राम प्रोटीन का सेवन जरूरी है। गर्भवती महिलाओं के लिए ६३ ग्राम, जबकि स्तनपान करानेवाली महिलाओं के लिए (छह माह तक) प्रतिदिन ७५ ग्राम प्रोटीन का सेवन आवश्यक है।
सन्दर्भ

श्रेणी:प्रोटीन
श्रेणी:पोषण
श्रेणी:हिन्दी विकि डीवीडी परियोजना
मेला (1948 फ़िल्म)

मेला हिन्दी भाषा की एक फ़िल्म है जो 1948 में प्रदर्शित हुई। इसका निर्माण और निर्देशन एस. यू. सनी ने वाडिया मूवीटोन के लिए किया। इसमें दिलीप कुमार, नरगिस, जीवन, रहमान और नूर जहान ने अभिनय किया। फिल्म का संगीत नौशाद ने तैयार किया था। मुकेश ने इस फिल्म में दिलीप के लिए पार्श्वगायन किया और "गाये जा गीत मिलन के" उनका एक हिट गीत रहा था। मोहम्मद रफ़ी की आवाज़ का इस्तेमाल सिर्फ एक बार किया गया, एक लोकप्रिय गीत "ये ज़िन्दगी के मेले" के लिए। गीतों के बोल शकील बदायूँनी द्वारा जबकि कहानी और संवाद आज़म बाजिदपुरी द्वारा लिखे गए थे।
संक्षेप में कथानक

मोहन और मंजू की शादी तय होती है। मोहन शहर में गहने खरीदने जाता है तो उसे चोर पीट डालते हैं। मोहन अस्पताल में होता है, पीछे से गाँव में पंचायत फैसला करती है कि मंजू की शादी किसी और से कर दी जाए। मोहन वापिस पहुँचता है तो मंजू विधवा हो चुकी होती है और अपने पति के बच्चों की देखभाल कर रही होती है।
मुख्य कलाकार

* नरगिस — मंजू
* दिलीप कुमार — मोहन
* जीवन — महकू
* नूरजहां — बसंती
* रहमान —
संगीत
सन्दर्भ
बाहरी कड़ियाँ

*


श्रेणी:1948 में बनी हिन्दी फ़िल्म
श्रेणी:नौशाद द्वारा संगीतबद्ध फिल्में
सूरत

सूरत (, ) भारत के गुजरात राज्य का एक प्रमुख नगर है। यह सूरत का मुख्यालय भी है। ताप्ती नदी (तापी नदी) सूरत शहर के मध्य से होकर गुजरती है। सूरत मुख्यत: कपड़ा उद्योग और डायमंड कटिंग और पोलिशिंग के लिए प्रसिद्ध है, इसलिए इस शहर को सिल्क सिटी और डायमंड सिटी के नाम से भी जाना जाता है।

इकोनॉमिक टाइम्स द्वारा किए गए एक अध्ययन के अनुसार, सूरत 2019 से 2035 तक दुनिया का सबसे तेजी से बढ़ने वाला शहर होगा।

20 अगस्त को स्वच्छ सर्वेक्षण 2020 के अनुसार 21 अगस्त 2020 तक सूरत को भारत के दूसरे सबसे स्वच्छ शहर के रूप में सूचीबद्ध किया गया है।
इतिहास

ऐसा समझा जाता है कि आधुनिक सूरत शहर की स्थापना पंद्रहवी सदी के अंतिम वर्षों में हुई। कहा जाता है कि 1516 में एक हिन्दू ब्राह्मण गोपी ने इसे बसाया था। 12वीं से 15वीं शताब्दी तक यह शहर मुस्लिम शासकों, पुर्तग़ालियों, मुग़लों और मराठों के आक्रमणों का शिकार हुआ। 1514 में पुर्तग़ाली यात्री दुआरते बारबोसा ने सूरत का वर्णन एक महत्त्वपूर्ण बंदरगाह के रूप में किया था। 18वीं शताब्दी में धीरे-धीरे सूरत का पतन होने लगा था। उस समय अंग्रेज़ और डच, दोनों ने सूरत पर नियंत्रण का दावा किया, लेकिन 1800 में अंग्रेज़ों का इस पर अधिकार हो गया।
भौगोलिक स्थिति

सूरत भारत के पश्चिम में स्थित है और इसके निर्देशांक 21.17º उ. एवं 72.83º पु. है।
जलवायु


यातायात और परिवहन

यह सड़क, रेल और हवाई मार्गों से जुड़ा हुआ है। सुरत शहर में एक नई तरह की परिवहन सेवा शुरू की गई है , जिसे BRTS कहते हैं। ‌
कृषि और खनिज

आसपास के इलाके में खेती होती है। कपास, बाजरा, दलहन और चावल यहाँ की मुख्य पैदावार हैं। वस्त्रोद्योग सूरत शहर में ही केंद्रित है। 1990 में गन्ना, अंगूर और केले जैसे नकदी फ़सलो की खेती की शुरुआत की गई।
उद्योग और व्यापार

पुर्तग़ालियों द्वारा (1512 एवं 1530) सूरत को जला दिए जाने के बाद यह एक बड़ा विक्रय केंद्र बना, जहाँ से कपड़े और सोने का निर्यात होता था। वस्त्रोद्योग और जहाज़ निर्माण यहाँ के मुख्य उद्योग थे। अंग्रेज़ों ने 1612 में पहली बार अपनी व्यापारिक चौकी यहीं पर स्थापित की थी। यहाँ के सूती, रेशमी, किमख़्वाब (जरीदार कपड़ा) के वस्त्र तथा सोने व चाँदी की वस्तुएं प्रसिद्ध हैं। सूरत के हीरे पर पॉलिश के उद्योग ने प्रवासी मज़दूरों कों अपनी और आकर्षित किया है। वर्तमान में सूरत शहर देश में वस्त्र निर्माण में प्रथम स्थान पर है। यहाँ पर हर प्रकार के वस्त्रों साड़ी, ड्रेस मैटेरियल और सभी प्रकार के रेडीमेड वस्त्रों का भी वृहत् पैमाने पर उत्पादन होता है। यहाँ पर भारत के लगभग सभी राज्यों के लोग निवास करते है।इसी कारण यह "लघु भारत"के नाम से भी जाना जाता है।
जनसंख्या

19वीं शताब्दी के मध्य में सूरत एक गतिहीन नगर था, जिसकी आबादी 80,000 थी, लेकिन भारतीय रेलवे की शुरुआत के साथ सूरत फिर से समृद्ध होने लगा। 2011 की जनगणना के अनुसार नगर की जनसंख्या 44,67,797 थी। सूरत ज़िले की कुल जनसंख्या 49,96,391 थी ।

सूरत की 2024 जनसंख्या अब अनुमानित 8,330,528 है।
जलवायु

ज़िले से औसत वार्षिक वर्षा 1,071 मिमी है।
प्रसिद्ध लोग

* प्राची देसाई, बॉलीवुड अभिनेत्री
* संजीव कुमार, फिल्म अभिनेता
* हार्दिक पंड्या, भारतीय अंतर्राष्ट्रीय क्रिकेटर
* यश शाह, वर्ल्ड मोस्ट फ्लेक्सिबल मैन
सूरत के समाचार पत्र

* दिव्य भास्कर
* गुजरात समाचार
* संदेश
* राजस्थान पत्रिका
* द टाइम्स ऑफ़ इंडिया
* गुजरातमित्र
* लोकतेज
इन्हें भी देखें

* ताप्ती नदी
* सूरत ज़िला
सन्दर्भ

श्रेणी:गुजरात के शहर
श्रेणी:सूरत ज़िला
श्रेणी:सूरत ज़िले के नगर
*
तीव्र गति रेल

२०० किलोमीटर प्रति घंटा (१२५ मील प्रति घंटा) से तेज़ चलने वाली पब्लिक यातायात रेल को तीव्र गति रेल माना जाता है। अंतर्राष्ट्रीय रेल संघ के मुताबिक तीव्र गति रेल वह रेल है जो अपने लिये ही निर्धारित रेल पथ पर २५० किलोमीटर प्रति घंटा से तेज़ चलती है और अपग्रेडेड सामान्य रेल पथ पर २०० किलोमीटर प्रति घंटा से तेज़ चलती है।


वर्तमान में दुनिया भर में लगभग ३५०० किलोमीटर लंबा तेज गति से चलने वाली रेल के लिये लौहपथ तैयार है जिसमें से १५४० किलोमीटर तो केवल फ़्रांस में ही है। यह यूरोप के तीन चौथाई तीव्र गति रेललाइन के बराबर है।

सामान्यत: तीव्र गति रेल अधिकतम २५० किलोमीटर प्रति घंटा एवं ३०० किलोमीटर प्रति घंटा के बीच चलती हैं।

दुनिया की सबसे तेज़ रेल लाइन पर चलने वाली का रिकार्ड फ्रान्स की टी जी वी के नाम है जिसने ३ अप्रैल २००७ को ५७४.८ किलोमीटर प्रति घंटा की रफ्तार से चला कर बनाया।

वर्तमान में किसी भी प्रकार की दुनिया की सबसे तेज़ चलने वाली रेल का रिकार्ड ५८१ किलोमीटर प्रति घंटा का है जो जापान की जे आर – मैगलेव MLX01 (चुम्बकीय रेल) ने बनाया है।
परिभाषा

इतिहास

अन्य साधनों से तुलना

श्रेणी:परिवहन के साधन
श्रेणी:रेल
लैपटॉप

thumb|लैपटॉप (Sony VAIO ) के अन्दर का दृष्य

सुवाह्य संगणक या लैपटॉप (अंग्रेजी:laptop, lap:गोद Top:ऊपर) या नोटबुक, एक व्यक्तिगत संगणक को कहते हैं जिसकी डिजाइन में इस बात का ध्यान रखा गया होता है कि इसे अपने साथ लाना-लेजाना आसान हो और जिसे गोद में रखकर काम किया जा सके।
कुछ महत्वपूर्ण लैपटॉप उत्पादक और ब्रांड

* एसर (Acer)
* एप्पल (Apple) - मैकबुक, मैकबुक एयर, मैकबुक प्रो
* एच सी एल (HCL) - लीपटॉप
* कॉम्पैक (Compaq) - प्रेसारियो
* तोशिबा (Toshiba)
* डेल (Dell) - लेटीत्युड, प्रीसीशन, एक्स पी एस
* लेनोवो (Lenovo) - थिंकपैड
* हैवलेट-पैकर्ड (Hewlett-Packard) - पैवेलियन
* सैमसंग (Samsung)
* सोनी (Sony) - वायो
प्रकार

लैपटॉप को उनकी बनावट, उपयोग और क्षमता के अनुसार कई प्रकारों में बांटा जा सकता है:

* उल्ट्रापोर्टेबल/लाइटवेट लैपटॉप – हल्के वजन, पतले डिजाइन, ट्रैवल-उपयुक्त।
* गेमिंग/हाई-परफॉर्मेंस लैपटॉप – शक्तिशाली प्रोसेसर, अलग ग्राफिक्स कार्ड, उच्च ताप प्रबंधन।
* 2-in-1/हाइब्रिड लैपटॉप – टैबलेट की तरह इस्तेमाल हो सकने वाला लैपटॉप, टच स्क्रीन व स्विचेबल कीबोर्ड सहित।
* ब्रांडेड/रीफर्बिश्ड लैपटॉप – ब्रांडेड नए मॉडलों के साथ-साथ रीफर्बिश्ड यानी पुनर्सजाए गए लैपटॉप भी बाजार में उपलब्ध हैं, जो बजट-अनुकूल विकल्प हो सकते हैं।
मुख्य घटक एवं तकनीकी विशेषताएँ

लैपटॉप के प्रमुख घटक एवं ध्यान देने योग्य तकनीकी बिंदु निम्नलिखित हैं:

* प्रोसेसर (CPU) – कार्यक्षमता व मल्टीटास्किंग को प्रभावित करता है।
* रैम (RAM) – सक्रिय एप्लिकेशन हेतु उपलब्ध मेमोरी, जितनी अधिक होगी उतनी बेहतर मल्टीटास्किंग।
* स्टोरेज (SSD/HDD) – डेटा भंडारण के लिए; SSD तेज पहुँच एवं बेहतर अनुभव देता है।
* डिस्प्ले व ग्राफिक्स – स्क्रीन साइज, रिज़ॉल्यूशन, ग्राफिक्स कार्ड आदि उपयोगकर्ता अनुभव को प्रभावित करते हैं।
* बैटरी और पोर्टेबिलिटी – लंबे चलने वाला बैटरी जीवन व कम वजन वाले मॉडल यात्रा व उपयोग में सुविधा देते हैं।
इन्हें भी देखें

* डेस्कटॉप
* पाल्म्टॉप
* टैबलेट कम्प्यूटर
* व्यक्तिगत संगणक (Personal computer)
सन्दर्भ

श्रेणी:पर्सनल संगणक
श्रेणी:हार्डवेयर
ओहायो

ओहायो () संयुक्त राज्य अमेरिका के विशाल झीलों के क्षेत्र में एक मध्य-पश्चिमी राज्य है। राज्य का नाम ओहायो नदी से लिया गया है। 1 मार्च, 1803 को इस इलाके को 17वें राज्य के रूप में संघ में भर्ती किया गया था। कोलंबस राज्य की राजधानी है। राज्य की सीमा पूर्व में पेंसिल्वेनिया से, उत्तर पश्चिम में मिशिगन से, उत्तर में ओन्टारियो, कनाडा से, पश्चिम में इण्डियाना से, दक्षिण में केंटकी से, और दक्षिण-पूर्व में वेस्ट वर्जिनिया से लगती है। ओहायो 34वाँ सबसे बड़ा अमेरिकी राज्य है। 2016 के अनुमान के अनुसार राज्य की आबादी 1,16,14,373 हैं जिससे उसका इस मामले में 7वाँ स्थान हुआ।
सन्दर्भ
बाहरी कड़ियाँ

श्रेणी:संयुक्त राज्य अमेरिका के राज्य
साउथ डकोटा

thumbnail|स्थान
साउथ डकोटा () संयुक्त राज्य अमेरिका के मध्य-पश्चिमी क्षेत्र में एक राज्य है। 2 नवंबर, 1898 को साउथ डकोटा नॉर्थ डकोटा के साथ एक राज्य बन गया। साउथ डकोटा इन राज्यों से घिरा हुआ है: नॉर्थ डकोटा (उत्तर में), मिनेसोटा (पूर्व में), आयोवा (दक्षिण-पूर्व में), नेब्रास्का (दक्षिण में), वायोमिंग (पश्चिम में), और मोन्टाना (उत्तर-पश्चिम में)। राज्य को मिसोरी नदी ने पूर्व और पश्चिम भागों में विभाजित किया है। पूर्वी साउथ डकोटा अधिकतर आबादी का घर है और इस क्षेत्र की उपजाऊ मिट्टी का उपयोग विभिन्न फसलों को उगाने के लिए किया जाता है। मिसौरी के पश्चिम में पशुपालन प्रमुख कृषि गतिविधि है और अर्थव्यवस्था पर्यटन और रक्षा खर्च पर अधिक निर्भर है।

2016 के अनुमान के मुताबिक राज्य की जनसंख्या 8,65,454 हैं। इससे इसका सभी राज्यों में स्थान 46वां हुआ। क्षेत्र के हिसाब से यह 17वां सबसे बड़ा राज्य है। अंग्रेज़ी अधिकारिक भाषा है।
सन्दर्भ

श्रेणी:संयुक्त राज्य अमेरिका के राज्य
नाशपाती

नाशपाती (अंग्रेजी: pear ; वानस्पतिक नाम :) एक फल है। नाशपाती भी सेब से जुड़ा एक उप-अम्लीय फल है, लेकिन इसमें शर्करा अधिक तथा अम्ल कम पाया जाता है। यह मूल रूप से उत्तरी अफ्रीका, पश्चिमी यूरोप का निवासी था और पूर्वी जंबुद्वीप तक इसका विस्तार हुआ करता था। यह एक मध्यम ऊंचाई का पेड़ होता है जो तक पहुंचता है, प्रायः ऊपर ऊंचा, संकरा किरीट आकार होता है। इसकी कुछ प्रजातियां झाड़ रूपी भी होती हैं, जिनकी ऊंचाई अधिक नहीं होती।

इसकी पत्तियां एक एक करके दायें बाएं व्यवस्थित होती हैं व सीधी लम्बी, कुछ प्रजातियों में चमकदार हरी, तो कुछ अन्य प्रजातियों में घने रजतवर्णी रोयें से ढंकी हरी होती हैं। इनका आकार चौड़ा ओवल से लेकर संकरा भालानुमा भी होता है। अधिकतर नाश्पाती की प्रजातियाँ पर्णपाती होती हैं, किन्तु दक्षिण-पूर्वी एशिया में एक-दो प्रजातियां सदाबहार भी पायी जाती हैं। अधिकतर ठंड सहने वाली कुछ सख्त होती हैं, जिनमें शीत ऋतु में शून्य के नीचे से शून्य के नीचे तापमान सहने की क्षमता होती है। जो सदाबहार प्रजातियाँ होती हैं, उनकी क्षमता मात्र शून्य के नीचे ही होती है।
नाशपाती के औषधीय गुण

नाशपाती में बहुत से विटामिन्स और खनिज होते हैं इसलिए इसको खाने से हमारे शरीर को विटामिनों और आहारीय खनिजों की पूर्ति हो जाती है। नाशपाती में आहारीय रेशों की अच्छी मात्रा होती है, जोकि पाचन तन्त्र को मजबूत बनाता है। नाशपाती खाने से कब्ज ठीक हो जाती है| नाशपाती में प्रतिऑक्सीकारक (एंटीऑक्सीडेंट) और विटामिन सी की अधिकतम मात्रा की वजह से हमारी प्रतिरक्षा तंत्र को मजबूती प्रदान करता है और नाशपाती में आयरन की प्रचुर मात्रा पाए जाने के कारण हीमोग्लोबिन का स्तर बढ़ता है जो रक्ताल्पता (एनीमिया) से लड़ने में सहायक होता है

यह मीठा और रसदार फल सिर्फ स्वादिष्ट ही नहीं बल्कि पोषक तत्वों का खजाना भी है। इसमें विटामिन, खनिज और फाइबर भरपूर मात्रा में होते हैं। आइए जानते हैं नाशपाती खाने के जबरजस्त फायदे।



चित्र:Four pears.jpg|चार प्रकार की नाशपाती: हरा बार्लेट्ट (विलियम्स), डी'अन्जोउ, फॉरेल, एवं लाल बार्लेट्ट (विलियम्स)
चित्र:PearBlossomsCalifornia.jpg|नाशपाती के पुष्प (कैलीफ़ोर्निया)
File:Pyrus pyrifolia.jpg|नाशि पियर जैसी कई प्रजातियाँ नाशपाती के सामान्य आकार की नहीं होती हैं।

सन्दर्भ

श्रेणी:फल
श्रेणी:यूरोप के फल
श्रेणी:यूरोप के फूल
श्रेणी:एशिया के फल
श्रेणी:एशिया के फूल
साबू

साबू प्राण कुमार शर्मा द्वारा रचित बाल काॅमिक्स पत्रिका चाचा चौधरी के दूसरे प्रमुख पात्र का नाम है। इनका प्रकाशन डायमण्ड कॉमिक्स करती है। साबू जूपीटर का निवासी है।
साथी

* चाचा चौधरी
* राकेट (कुत्ता)
* डगडग (ट्रक)
शत्रु

* राका - साबू के समान बेहद ताकतवर मगर बहुत हिंसक प्रवृत्ति का एक खूँखार डाकू जो संयोगवश घटी एक घटना में अमृत को विष समझकर पी जाता है, और सामान्य से कहीं ज्यादा ताकतवर होने साथ वह अजर-अमर हो जाता है। चाचा चौधरी उसे मानवजाति और पृथ्वी दोनों के लिए नुकसान मानते हैं। उसे कई बार साबू और चाचा चौधरी मुश्किल भरी कैद में रखते हैं मगर वह छूट कर वापिस तबाही मचाता है। राका और साबू की भिड़न्त बेहद रोमांचक होती है, जिसमें साबू जख़्मी होने के बाद उसकी बुरी तरह पिटाई करता है।
* गोबर सिंह - एक डाकू जो सदैव चाचा और साबू का अहित करने की तिकड़में सोचता रहता है।
* धमाका सिंह - गोबर सिंह का साथी।
सन्दर्भ

श्रेणी:बाल काॅमिक्स पत्रिका
श्रेणी:चाचा चौधरी
श्रेणी:डायमण्ड कॉमिक्स के पात्र
श्रेणी:कॉमिक्स के पात्र
स्टैमफर्ड, कनेक्टिकट

स्टैमफर्ड फेअरफील्ड काउंटी, कनेक्टिकट, संयुक्त राज्य अमेरिका में एक शहर है। सन २००५ की जनगढना के मुताबिक इसकी जनसंख्या 120,045 है। इस शहर का संदेश “The City That Works” - शहर जो काम करता है। यह शहर अंतर्राजीय मार्ग 95 के Exit 5 से 8 के बीच में बसा हुआ है। इस शहर को भी उत्तरी पूर्वी अमरीका के बेहतरीन परिवहन की सुविधा उपलब्ध है। यह शहर न्यूयॉर्क शहर से उत्तरी मेट्रो (मेट्रो नौर्थ) के द्वारा जुड़ा हुआ है।

न्यूयॉर्क का सबर्बन शहर होने की वज़ह से काफी लोग रहते यहाँ हैं और काम न्यूयॉर्क शहर में करते हैं। इसके पड़ोसी शहर नॉरवॉक, ग्रीनविच है।

स्टैमफर्ड में वित्तीय कंपनी यू बी एस का मुख्यालय है। साथ ही [जनरल एलेक्ट्रीकल्स|जी ई]], पर्द्यू, ज़ीरौक्स के भी यहाँ पर कार्यालय हैं।

इतिहास

शिक्षा

रोचक तथ्य

प्रमुख नागरिक

भूगोल

डेमोग्राफिक्स
सन्दर्भ


श्रेणी:कनेक्टिकट के शहर
पर्णिन अश्व तारामंडल

thumb|पर्णिन अश्व तारामंडल
पर्णिन अश्व या पॅगासस (अंग्रेज़ी: Pegasus) तारामंडल पृथ्वी के उत्तरी भाग से आकाश में नज़र आने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक परों वाले घोड़े के रूप में दर्शाया जाता था। प्राचीन यूनानी कथाओं में पॅगासस एक पंखदार उड़ने वाला घोड़ा था। संस्कृत में "पर्ण" का मतलब "पंख" या "पत्ता" होता है, "पर्णिन" का मतलब "पंखवाला" होता है और "अश्व" का मतलब "घोड़ा" होता है। कुछ स्रोतों ने इस तारामंडल को "हयशिर" का भी नाम दिया है, जो रामायण में चर्चित एक दिव्यास्त्र का नाम था।
तारे

पर्णिन अश्व तारामंडल में सत्राह मुख्य तारे हैं, हालांकि वैसे इसमें दर्ज़नों तारे स्थित हैं। सन् २०१० तक इनमें से नौ सितारों के इर्द-गिर्द परिक्रमा करते ग्रहों की मौजूदगी क बारे में वैज्ञानिकों को ज्ञात था। इस तारामंडल के कुछ तारों के नाम इस प्रकार हैं -
इन्हें भी देखें

* तारामंडल
सन्दर्भ

*
श्रेणी:तारामंडल
चौदहवीं का चाँद

चौदहवीं का चाँद बॉलीवुड की एक फिल्म है जो 1960 में प्रदर्शित हुई। इसका निर्देशन मोहम्मद सादिक़ ने और निर्माण गुरु दत्त ने किया था। इसमें गुरु दत्त स्वयं वहीदा रहमान और रहमान के साथ मुख्य भूमिका में हैं। 1959 की कागज़ के फूल की असफलता के बाद ये गुरु दत्त के लिये कामयाब फिल्म रही और साल की सबसे ज्यादा कमाई करने वाली फिल्मों में से एक हुई। रवि द्वारा निर्मित संगीत लोकप्रिय हुआ था।

चौदहवीं का चाँद का तात्पर्य पूर्णमासी के चाँद से है जो उर्दू में सुंदर स्त्री के लिये एक उक्ति है। मुसलमानों की धारणा अनुसार चौदह दिनों के चाँद का हिजरी कैंलडर में महत्व है।
संक्षेप

फिल्म की कहानी उत्तर भारत में लखनऊ शहर की है, जहाँ इस्लामिक और नवाबी संस्कृति पनपी है। इस शहर में रहने वाले तीन सबसे अच्छे दोस्तों में से दो को जमीला नाम की एक ही महिला से प्यार हो जाता है। असलम (गुरु दत्त) और नवाब (रहमान) इस प्रेम त्रिकोण में जमीला (वहीदा रहमान) के साथ पड़ गए दो दोस्त हैं। हर गुरु दत्त फिल्म के अभिन्न हिस्सा, जॉनी वॉकर, अपने हास्य अंदाज में अभिनय करते हैं।
मुख्य कलाकार

* गुरु दत्त — असलम
* वहीदा रहमान — जमीला
* रहमान — प्यारे मोहन / नवाब साहिब
* जॉनी वाकर — मिर्ज़ा
* मीनू मुमताज़ — रिहाना
* मुमताज़ बेगम — प्यारे मोहन की माँ
* टुन टुन — नसीबाँ
* फरीदा ज़लाल —
संगीत
नामांकन और पुरस्कार
सन्दर्भ
बाहरी कड़ियाँ

*


श्रेणी:1960 में बनी हिन्दी फ़िल्म
श्रेणी:उर्दू फ़िल्में
श्रेणी:रवि द्वारा संगीतबद्ध फिल्में
बलराम जाखड़

डॉ॰ बलराम जाखड़ भारतीय राष्ट्रीय कांग्रेस पार्टी के वरिष्ठ नेता थे। वो भारत के पूर्व लोकसभा अध्यक्ष रहने के अलावा मध्यप्रदेश प्रांत के राज्यपाल रह चुके हैं। उनका जन्म पंजाब में 23 अगस्त 1923 को फिरोजपुर जिले के पंचकोसी गाँव में हुआ।
उन्होंने राजस्थान के ज़िले सीकर से भारतीय राष्ट्रीय कांग्रेस पार्टी का लोकसभा में प्रतिनिनित्व किया और सन् 1980 से 10 साल तक लोकसभा अध्यक्ष रहे।

पूर्व लोकसभा अध्यक्ष और कांग्रेस नेता बलराम जाखड़ का ०३/०२/२०१६ को ९३ वर्ष की आयु में देहान्त हो गया। ये लंबे समय से ब्रेन स्ट्रोक की बीमारी से जूझ रहे थे।
सन्दर्भ
बाहरी कड़ियाँ

* मध्यप्रदेश के राज्यपाल


श्रेणी:1923 में जन्मे लोग
श्रेणी:मध्य प्रदेश के राज्यपाल
श्रेणी:राजस्थान के लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:२०१६ में निधन
दिसपुर

दिसपुर (, ) भारत के असम राज्य के कामरूप महानगर ज़िले में स्थित एक शहर है, जो असम राज्य की राजधानी भी है। यह गुवाहाटी का एक उपनगर है।
विवरण

दिसपुर को सन १९७३ मे राज्य की राजधानी का दर्जा मिला क्योंकि इससे पहले राज्य की राजधानी शिलाँग थी लेकिन मेघालय के गठन के पश्चात शिलौंग मेघालय के हिस्से मे आ गया। दिसपुर के दक्षिण में पौराणिक वशिष्ठ मंदिर और शंकरदेव कलाक्षेत्र स्थित हैं। शंकरदेव कलाक्षेत्र सन १९९० मे अस्तित्व मे आया था क्योंकि क्षेत्र मे एक कला केन्द्र की कमी पिछले कई वर्षों से महसूस की जा रही थी। दिसपुर के पडो़स मे एक पुरातन नगर जतिया स्थित है जहां पर राज्य का सचिवालय स्थित है।
इन्हें भी देखें

* गुवाहाटी
* कामरूप ज़िला
सन्दर्भ

श्रेणी:कामरूप महानगर ज़िला
श्रेणी:असम के नगर
श्रेणी:कामरूप महानगर ज़िले के नगर
श्रेणी:गुवाहाटी
श्रेणी:भारत में नियोजित नगर
श्रेणी:गुवाहाटी में मुहल्ले
*
खंडवा ज़िला

खंडवा भारतीय राज्य मध्य प्रदेश का एक जिला है। जिले का मुख्यालय खंडवा है। समुद्र तल से 900 मीटर की ऊंचाई पर स्थित मध्य प्रदेश के खंडवा जिले को दक्षिण भारत का प्रवेशद्वार कहा जाता है। यह जिला नर्मदा और ताप्‍ती नदी घाटी के मध्य बसा है। 6200 वर्ग किलोमीटर के क्षेत्र में फैले खंडवा की सीमाएं बेतूल, हरदा, बुरहानपुर, खरगोन और देवास से मिलती हैं। ओमकारेश्‍वर एवं सिगांजी(मून्दी) यहां का लोकप्रिय और पवित्र दर्शनीय स्‍थल है। ओंकारेश्वर भारत के 12 ज्योतिर्लिगों में शुमार किया जाता है। ओर मूंदी के नजदीक हनुमंतिया ग्राम में इंदिरा सागर बांध के वेकवाटर में एशिया का पहला मानव निर्मित टापू हनुमंतिया टापू बिकसित किया गया है,इसे सरकार पर्यटक क्षेत्र के रूप में विकसित कर रही है। बही खंडवा जिला मुख्यालय से 50 किलोमीटर दूर स्थित खालवा नगर में पांडवकालीन ऐतिहासिक माँ रेणुका का विश्व विख्यात प्राचीन मंदिर है जिसे पांडवो ने बनाया था। इसके अलावा घंटाघर, दादा धुनीवाले दरबार, हरसुद,मूँदी, सिद्धनाथ मंदिर और वीरखाला रूक यहां के अन्य लोकप्रिय पर्यटन स्थल हैं।
जिले के प्रमुख शहर एवं नगर

* पुनासा
* खालवा
* मूँदी
* हरसूद
*पंधाना-पंधाना शहर खंडवा जिले की तहसीलो में से एक है।इस तहसील कर अंतर्गत सैकड़ो गाँव आंचल आते है।अधिक्तर पंधानावासी किसानी करते है।यहा अनाज मंडी है,ढेरसारे सरकारी विभाग है।वन विभाग द्वारा निर्मित डिपो है,जहा पर अनेक प्रकार के पेड़ों का संग्रह है।यहाँ अनेक मंदिर है,प्राचीन बावडिया, स्थल और चर्च भी मौजूद है।
* ओंकारेश्वर
बाहरी कड़ियाँ

श्रेणी:मध्य प्रदेश के जिले
*
अमरूद

300px|right|thumb|लाल अमरूद का फल
अमरूद ( वानस्पतिक नाम : सीडियम ग्वायवा, प्रजाति सीडियम, जाति ग्वायवा, कुल मिटसी) एक फल देने वाला वृक्ष है। वैज्ञानिकों का विचार है कि अमरूद की उत्पति वेस्ट इंडीज़ से हुई है।
परिचय

भारत की जलवायु में अमरूद इतना घुल मिल गया है कि इसकी खेती यहाँ अत्यंत सफलतापूर्वक की जाती है। पता चलता है कि १७वीं शताब्दी में यह भारतवर्ष में लाया गया। अधिक सहिष्ण होने के कारण इसकी सफल खेती अनेक प्रकार की मिट्टी तथा जलवायु में की जा सकती है। जाड़े की ऋतु में यह इतना अधिक तथा सस्ता प्राप्त होता है कि लोग इसे निर्धन जनता का एक प्रमुख फल कहते हैं। यह स्वास्थ्य के लिए अत्यंत लाभदायक फल है। इसमें विटामिन "सी' अधिक मात्रा में पाया जाता है। इसके अतिरिक्त विटामिन "ए' तथा "बी' भी पाए जाते हैं। इसमें लोहा, चूना तथा फास्फोरस अच्छी मात्रा में होते हैं। अमरूद की जेली तथा बर्फी (चीज) बनाई जाती है। इसे डिब्बों में बंद करके सुरक्षित भी रखा जा सकता है।

अमरूद के लिए गर्म तथा शुष्क जलवायु सबसे अधिक उपयुक्त है। यह गरमी तथा पाला दोनों सहन कर सकता है। केवल छोटे पौधे ही पाले से प्रभावित होते हैं। यह हर प्रकार की मिट्टी में उपजाया जा सकता है, परंतु बलुई दोमट इसके लिए आदर्श मिट्टी है। भारत में अमरूद की प्रसिद्ध किस्में इलाहाबादी सफेदा, लाल गूदेवाला, चित्तीदार, करेला, बेदाना तथा अमरूद सेब हैं।

अमरूद का प्रसारण अधिकतर बीज द्वारा किया जाता है, परंतु अच्छी जातियों के गुणों को सुरक्षित रखने के लिए आम की भाँति भेटकलम (इनाचिंग) द्वारा नए पौधे तेयार करना सबसे अच्छी रीति हैं। बीज मार्च या जुलाई में बो देना चाहिए। वानस्पातिक प्रसारण के लिए सबसे उतम समय जुलाई अगस्त है। पौधे २० फुट की दूरी पर लगाए जाते हैं। अच्छी उपज के लिए दो सिंचाई जाड़े में तथा तीन सिंचाई गर्मी के दिनों में करनी चाहिए। गोबर की सड़ी हुई खाद या कंपोस्ट, १५ गाड़ी प्रति एकड़ देने से अत्यंत लाभ होता है। स्वस्थ तथा सुंदर आकर का पेड़ प्राप्त करने के लिए आरंभ से ही डालियों की उचित छँटाई (प्रूनिग) करनी चाहिए। पुरानी डालियों में जो नई डालियाँ निकलती हैं उन्हीं पर फूल और फल आते हैं। वर्षा ऋतु में अमरूद के पेड़ फूलते हैं और जाड़े में फल प्राप्त होते हैं। एक पेड़ लगभग ३० वर्ष तक भली भाँति फल देता है और प्रति पेड़ ५००-६०० फल प्राप्त होते हैं। कीड़े तथा रोग से वृक्ष को साधारणात: कोई विशेष हानि नहीं होती।
अमरूद के अद्भुत गुण

अमरूद मीठा और स्वादिष्ट फल होने के साथ-साथ कई औषधीय गुणों से भरा हुआ है। सर्दियों में अमरूद खाने के फायदे ही फायदे हैं। दंत रोगों के लिए अमरूद रामबाण साबित होता है। अमरूद के पत्तों को चबाने से दांतों के कीड़ा और दांतों से सम्बंधित रोग भी दूर हो जाते हैं। इसके अलावा भी ये कई औषधीय गुणो के लिए जाना जाता है।
सन्दर्भ
बाहरी कड़ियाँ

* Fruits of Warm Climates: Guava
* California Rare Fruit Growers: Tropical Guava Fruit Facts
* Invasive Species Remedy


श्रेणी:कॉमन्स पर निर्वाचित चित्र युक्त लेख
श्रेणी:फल
वेबदुनिया

वेबदुनिया एक भारतीय समाचार जालस्थल है। यह हिन्दी के साथ साथ अंग्रेजी, तमिल, मलयालम, तेलुगू आदि भाषाओं में उपलब्ध है।
इतिहास व विकास
उत्पाद व सेवायें

* भारतीय भाषाऑ का पोर्टल
* इण्डिक आइऍमई - भारतीय भाषाओं के लिये टाइपिंग औजार
प्रमुख घटनायें
विवाद
सन्दर्भ
बाहरी कड़ियाँ

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल पोर्टल

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:अंतरजाल
श्रेणी:जाल-पत्रिका